rejauldu/bengali-wikipedia huggingface dataset:
উইকিপিডিয়ার বৃত্তান্তে যেভাবে বলা হয়েছে, “আপনি যদি কোনো নিবন্ধে কোনো তথ্য যোগ করেন তাহলে অবশ্যই তথ্যসূত্র যোগ করবেন, কেননা সূত্রহীন তথ্য যেকোনো সময় সরিয়ে ফেলা হতে পারে।” এ জন্য ইনলাইন সাইটেশন ব্যবহার করাই সবচেয়ে কার্যকর, কারণ এতে অন্য সম্পাদক এবং পাঠকের পক্ষে আপনার যোগ করা তথ্য যাচাই করা সহজ হয়। এছাড়াও, তথ্যসূত্র যেন বিশ্বাসযোগ্য এবং প্রামাণ্য হয় সেটা নিশ্চিত করতে হবে।  পাদটীকা   ইনলাইন সাইটেশন করার সহজতম উপায় হচ্ছে পাদটীকা ব্যবহার করা। আপনি উইকি মার্কআপের সাহায্যে(উইকি গুই এর সম্পাদনা বাক্সের নিচে অবস্থিত) সহজেই পাদটীকা যোগ করতে পারেন। এ জন্য,  <ref>আপনার সূত্র</ref> রেফ ট্যাগ আপনার সূত্রের দুদিকে দিয়ে দিন।  এবং যদি ইতিমধ্যেই থেকে না থাকে তাহলে ==তথ্যসূত্র== শিরোনামের নিচে {{সূত্রতালিকা}} বা {{Reflist}} বা <references/> ট্যাগ দিয়ে দিন  ‘’’আপনার সূত্র যদি কোনো ওয়েবসাইট হয়’’’, তাহলে একটি ‘’’বহিঃসংযোগ’’’ তৈরি করুন। অন্য উইকিপিডিয়া নিবন্ধ কে তথ্যসূত্র হিসাবে ব্যবহার করবেন না।  তথ্যসূত্র হিসাবে কোনো বহিঃসংযোগ ব্যবহারের জন্য সেই ওয়েবসাইটের ঠিকানা(URL) স্কয়ার ব্রাকেটের মধ্যে লিখুন এবং রেফ ট্যাগ যুক্ত করুন। যেমন, <ref>[http://www.google.com Google search engine]</ref> বহিঃসংযোগের সাথে ছোট্ট করে একটি বর্ণনা যুক্ত করা যেতে পারে; যদিও তা বাধ্যতামূলক নয়। তথ্যসূত্র সমূহের তালিকায় এই বহিঃসংযোগ হিসাবে URL এর বদলে এই বর্ণনা প্রদর্শন করা হবে।  বর্ণনা ছাড়াই কোনো ওয়েবসাইটের সূত্র ব্যবহার করতে চাইলে রেফ ট্যাগের মধ্যে শুধু URL টি দিয়ে দিলেই চলবে, যেমন,  <ref>http://www.google.com</ref>  বিভিন্ন ধরনের নিবন্ধে, যেমন সংবাদ নিবন্ধে, তথ্যসূত্রের অঙ্গসজ্জার জন্য অনেক টেম্পলেট রয়েছে। দেখুন -  উইকিপিডিয়া:উদ্ধৃতি টেমপ্লেট.   বহিঃসংযোগ অনুচ্ছেদ  অনেক উইকিপিডিয়া নিবন্ধেই বহিঃসংযোগ নামক অনুচ্ছেদ রয়েছে। এই অনুচ্ছেদ ব্যবহৃত হয় আলোচ্য নিবন্ধ সংক্রান্ত উল্লেখযোগ্য ও নির্ভরযোগ্য বাইরের কোনো ওয়েবসাইটের ঠিকানা তালিকা বদ্ধ করতে। আবার সব বহিঃসংযোগই উইকিপিডিয়াতে দেয়ার জন্য উপযোগী না, এ বিষয়ক দিক নির্দেশনার জন্য উইকিপিডিয়া:বহিঃসংযোগ পাতাটি দেখুন। কোনো বহিঃসংযোগ দেয়ার ব্যাপারে পরামর্শ হচ্ছে, সংযোগটিকে প্রথমে সেই নিবন্ধের আলাপ পাতায় প্রস্তাব করুন।  আপনি যদি নিবন্ধে পেজ লিঙ্ক হিসেবে কোনো পূর্ণ URL ব্যবহার করতে চান তাহলে, তাহলে সরাসরি টাইপ করে ফেলুন এভাবে: http://www.google.com উইকি স্বয়ংক্রিয় ভাবে এই টেক্সটকে লিঙ্ক হিসাবে নিয়ে নেবে(যেমনটা উপরের URL এর বেলায় ঘটেছে) এবং "http://" অংশটি সহ সম্পূর্ণ ওয়েব সাইটের ঠিকানাটি অপরিমার্জিত অবস্থায় প্রদর্শন করবে। সংযোগের এ ধরনের ব্যবহার কে নিরুৎসাহিত করা হয়, কারণ অপরিমার্জিত-URL দেখতে অসুন্দর এবং এর থেকে উক্ত সাইট সম্পর্কে কোনো ধারণাই পাওয়া যায় না।  URL এর পরে একটি স্পেস দিয়ে কোন বাক্যাংশকে একজোড়া স্কয়ার ব্রাকেটের মধ্যে বসিয়ে দিয়ে আপনি টেক্সট হিসাবে লিঙ্কে কি দেখাতে চান তা নিয়ন্ত্রণ করতে পারবেন। যেমন, [http://www.google.com গুগল সার্চ ইঞ্জিন] ব্যবহার করলে লিঙ্কের পরের বাক্যাংশটিই শুধু মাত্র প্রদর্শিত হবে, তখন লিঙ্কটি দেখতে হবে অনেকটা:গুগল সার্চ ইঞ্জিন এমন।  আপনি যা শিখলেন তা খেলাঘরে অনুশীলন করুন  '''পরবর্তী আলাপ পাতা →  </div> *3  en:Wikipedia:Tutorial (Citing sources)
বারি (ইতালীয় Bari) দক্ষিণ ইতালিতে অ্যাড্রিয়াটিক সাগরের তীরে অবস্থিত একটি শহর। প্রশাসনিকভাবে এটি বারি মহানগরী (প্রাক্তন প্রদেশ) ও আপুলিয়া প্রশাসনিক অঞ্চলের প্রধান শহর। এটি দক্ষিণ ইতালির মূল ভূখণ্ডের অন্যতম গুরুত্বপূর্ণ অর্থনৈতিক কেন্দ্র। বারিতে ৪র্থ শতাব্দীর বিখ্যাত খ্রিস্টান ধর্মগুরু সাধু নিকোলাসের সমাধি অবস্থিত। এছাড়া এটি ইতালির একটি গুরুত্বপূর্ণ বন্দর ও বিশ্ববিদ্যালয় শহর। শহরটির জনসংখ্যা ৩ লক্ষেরও বেশি ও এর আয়তন । শহরের কেন্দ্রভাগে প্রায় সাড়ে ৭ লক্ষ অধিবাসীর বাস। প্রদেশের মর্যাদাবিশিষ্ট বারি মহানগরীতে ১২ লক্ষ বাসিন্দার নিবাস।  বারি চারটি ভিন্ন নগর বিভাগ নিয়ে গঠিত। উত্তরে দুটি আধুনিক পোতাশ্রয়ের মাঝখানে অবস্থিত উপদ্বীপটিতে ঘনবসতিপূর্ণ পুরাতন বারি শহরটি অবস্থিত, যেখানে সাধু নিকোলাসের বাসিলিকা, সাধু সাবিনোর মহাগির্জা (১০৩৫-১১৭১) ও নরমান-সোয়াবীয় দুর্গটি অবস্থিত। বর্তমানে এলাকাটি এর নৈশজীবনের জন্যও পরিচিত। বারি শহরের দক্ষিণ ভাগে অবস্থিত মুরাত এলাকাটি (জোয়াকিম মুরাত নির্মিত)  শহরের আধুনিক প্রাণকেন্দ্র। আয়তাকার ছকের মতো নকশাকৃত এই এলাকাটিতে সমুদ্রের তীরে অবস্থিত একটি পদবিহারস্থলের পাশাপাশি একটি প্রধান কেনাকাটার এলাকা (ভিয়া স্পারানো ও ভিয়া আরগিরো  সড়কগুলি)  রয়েছে।  ১৯৬০ এবং ১৯৭০-এর দশকে বারির কেন্দ্রস্থলকে ঘিরে আধুনিক আবাসিক অঞ্চলগুলি নির্মিত হয়। এগুলি কেন্দ্রীয় শহরের প্রাচীর ফটক থেকে বাইরের দিকে বিস্তৃত সড়কগুলির পাশে গড়ে ওঠা পুরাতন শহরতলীগুলিকে প্রতিস্থাপন করে। এরপর ১৯৯০-এর দশকে বাইরের শহরতলিগুলির দ্রুত বিকাশ ঘটে।   আরও দেখুন   আক্কাদেমিয়া আপুলিয়া  বার, মন্টিনেগ্রো  বারি বাতিঘর  দুররেস  বারি প্রদেশ   তথ্যসূত্র    আরও পড়ুন   Glenn B. Infield. 1973. Disaster at Bari. Ace Books. New York, N.Y.  Vito Antonio Melchiorre. 2001. Note storiche su Bari.   বহিঃসংযোগ   বিষয়শ্রেণী:উদ্ধৃতি শৈলীতে ইতালীয় ভাষার উৎস (it) বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ইতালীয় ভাষার লেখা থাকা নিবন্ধ বিষয়শ্রেণী:বারি (ইতালির শহর) বিষয়শ্রেণী:অ্যাড্রিয়াটিক সাগরের বন্দর শহর বিষয়শ্রেণী:আপুলিয়ার উপকূলীয় শহর বিষয়শ্রেণী:আপুলিয়ার শহর
thumb|right|400px|বাংলাদেশে কূটনৈতিক মিশনের মানচিত্র এটি বাংলাদেশে অবস্থিত কূটনৈতিক মিশন সমূহের একটি তালিকা। বর্তমানে রাজধানী শহর ঢাকাতে ইউরোপীয় ইউনিয়ন সহ আরো ৫০টি দূতাবাস/হাই কমিশন রয়েছে। ঢাকাতে ১৫-২০টি অবৈতনিক রাষ্ট্রীয় প্রতিনিধি রয়ে‌ছে এবং বাংলাদেশের জন্য পাশের দেশসমূহে ৩৫ টি রাষ্ট্রের অনুমোদিত মিশন রয়েছে। কিছু রাষ্ট্র যেমন আলজেরিয়া, বাহরাইন, এবং জর্ডান বাংলাদেশের ঢাকাতে তাদের মিশন প্রক্রিয়াধীন রয়েছে।  নিচের তালিকায় বর্তমানে ঢাকাতে অবস্থিত বিভিন্ন মিশন, অবৈতনিক রাষ্ট্র-প্রতিনিধি, বাংলাদেশের অন্য শহরের কনস্যুলেট জেনারেল এবং অনুমোদিত (অনাবাসিক) মিশন রয়েছে ।   দূতাবাস/হাই কমিশন  ঢাকা অবস্থিত মহাদেশ গুলোর রাষ্ট্র সমূহ  এশিয়া                                                                       আফ্রিকা.                 উত্তর আমেরিকা        দক্ষিণ আমেরিকা      অস্ট্রেলিয়া     মিশন      ঢাকায় অন্যান্য পদ    (প্রতিনিধিত্বকারী অফিস)   (প্রতিনিধিত্বকারী অফিস)   ঢাকায় অবৈতনিক রাষ্ট্র-প্রতিনিধি                                          কনস্যুলেট জেনারেল/কনস্যুলেট    ঢাকা      চট্টগ্রাম                    সিলেট    (সহকারী হাই-কমিশন)     রাজশাহী      খুলনা      অনুমোদিত অনাবাসিক মিশন    ভারতে:                        (ভ্যালেটা)                           ইসলামাবাদ, পাকিস্তানে:                      আরও দেখুন   বাংলাদেশের কূটনৈতিক মিশনের তালিকা   বাংলাদেশের বৈদেশিক সম্পর্ক   তথ্যসূত্র    বহিঃসংযোগ   বাংলাদেশের পররাষ্ট্র মন্ত্রণালয়  বিষয়শ্রেণী:বাংলাদেশে অবস্থিত কূটনৈতিক মিশন বিষয়শ্রেণী:গ্রহীতা দেশ অনুযায়ী কূটনৈতিক মিশনের তালিকা বিষয়শ্রেণী:বাংলাদেশের কূটনীতি সম্পর্কিত তালিকা বিষয়শ্রেণী:বাংলাদেশের বৈদেশিক সম্পর্ক
কার্লা জান ওয়াকার ১৯৭৪ সালের ১৭ই ফেব্রুয়ারি টেক্সাসের ফোর্ট ওয়ার্থের একটি বোলিং অ্যালি পার্কিং লট থেকে অপহৃত হওয়া একজন আমেরিকান তরুণী যিনি নরহত্যার শিকার হয়েছিলেন। অপহরণের তিন দিন পরে ফোর্ট ওয়ার্থ থেকে মাত্র ৩০ মিনিট দক্ষিণে একটি পয়ঃনিষ্কাশন খাদে তার মৃতদেহ পাওয়া যায়।   হত্যা মামলার ইতিহাস   অপহরণ ও হত্যা  ১৯৭৪ সালের ১৭ই ফেব্রুয়ারি সন্ধ্যায় ওয়াকার তার প্রেমিক রডনি রয়ের সাথে ওয়েস্টার্ন হিলস হাই স্কুলে একটি নাচের অনুষ্ঠানে যোগ দেওয়ার পর তার গাড়িতে বসেছিলেন। আকস্মিকভাবে গাড়ির দরজা খুলে দুজন অজ্ঞাত আততায়ী তাদের আক্রমণ করে। রডনি রায়কে পিস্তল দিয়ে আঘাত করে অজ্ঞান করে দেওয়া হয়েছিল। এই ঘটনা নিয়ে তার শেষ স্মৃতি ছিল যে ওয়াকারকে ধরে নিয়ে যাচ্ছে একজন অজানা পুরুষ এবং সে সাহায্যের জন্য চিৎকার করছে। রয়ের জ্ঞান ফিরে পাওয়ার পরে ওয়াকারকে কোথাও দেখতে পায়নি। এই ঘটনার পরে রডনি রয় তৎক্ষণাৎ কার্লা ওয়াকারের বাবা-মাকে জানাতে তার বাড়িতে যান।  এর পরপরই পুলিশকে ডাকা হয়েছিল এবং অপহরণের জায়গায় অনুসন্ধান করা হয়েছিল। পার্কিং লটে তার ব্যবহৃত একটিমাত্র পার্স পাওয়া গিয়েছিল। ১৯৭৪ সালের ২০শে ফেব্রুয়ারি বেনব্রুক হ্রদের একটি খাদের কাছে তার নিথর দেহ পাওয়া যায়। ময়নাতদন্তে জানা যায় যে তাকে মারধর, নির্যাতন ও ধর্ষণ শেষে শ্বাসরোধ করে হত্যা করা হয়েছে। টক্সিকোলজি প্রতিবেদনে আরও দেখা যায় যে তাকে মরফিন ইনজেকশন দেওয়া হয়েছিল। প্রাথমিক তদন্তের সময় পুলিশের মনে বেশ কয়েকজন সন্দেহভাজন ছিল এবং এমনকি অপরাধস্থল থেকে ডিএনএ নমুনা পেতে সক্ষম হয়েছিল। তবে হত্যাকারী সনাক্ত করতে এই ধরনের নমুনা ব্যবহার করার জন্য পর্যাপ্ত প্রযুক্তি ১৯৭০-এর দশকে বিদ্যমান ছিল না। হত্যাকারীকে চেনার দাবি করা জনৈক ব্যক্তির একটি রহস্যময় চিঠি পুলিশ বিভাগে জমা হয় এবং প্রকাশিত কয়েকটি প্রমাণের মধ্যে এটিও ছিল।   পুলিশি তদন্ত  দীর্ঘ ৪৬ বছর যাবত এটি একটি অমীমাংসিত মামলা হিসেবে ছিল। অতঃপর ২০২০ সালে ওথরাম থেকে ওথরাম ইনকর্পোরেটেড লিডসে ডিএনএ নমুনা পাঠানো হলে গোয়েন্দা ওয়াগনার ও বেনেটের অভগম্য (ফলো আপ) তদন্তের ফলে ৭৭ বছর বয়সী এক ব্যক্তিকে সন্দেহভাজন অপরাধী হিসাবে শনাক্ত করা হয়। পুলিশ তার বাড়ির বাইরের আবর্জনার পাত্র থেকে ডিএনএ নমুনা খুঁজে পায়। কর্তৃপক্ষ জিজ্ঞাসাবাদ করলে তিনি একটি ডিএনএ নমুনা সরবরাহ করতেও সম্মত হন। নমুনাগুলোর সাদৃশ্যই লোকটিকে গ্রেপ্তার এবং অপরাধের সাথে অভিযুক্ত করার জন্য যথেষ্ট ছিল।   তথ্যসূত্র   বিষয়শ্রেণী:শিশু নির্যাতনের ফলে মৃত্যু বিষয়শ্রেণী:মার্কিন যুক্তরাষ্ট্রে শিশু যৌন নির্যাতন বিষয়শ্রেণী:খুনের শিকার নারী বিষয়শ্রেণী:পূর্বে নিখোঁজ ব্যক্তি বিষয়শ্রেণী:বালিকাদের প্রতি সহিংসতার ঘটনা বিষয়শ্রেণী:খুন হওয়া মার্কিন শিশু বিষয়শ্রেণী:মার্কিন যুক্তরাষ্ট্রে নারীর প্রতি সহিংসতা
রবীন্দ্রনাথ ঠাকুর বিশ্ববিদ্যালয় হচ্ছে ভারতের একটি রাজ্যশাসিত সরকারি বিশ্ববিদ্যালয় যা আসামের হোজাই জেলার হোজাইয়ে অবস্থিত। ২০১৭ সালের ৭ সেপ্টেম্বরে আসাম সরকার কর্তৃক গৃহীত হওয়া রবীন্দ্ৰনাথ ঠাকুর বিশ্ববিদ্যালয় অধ্যাদেশ, ২০১৭-এর অধীনে এই বিশ্ববিদ্যালয়টি প্রতিষ্ঠা করা হয়। হোজাইয়ে অবস্থিত হোজাই মহাবিদ্যালয়কে উন্নীতকরণের মাধ্যমে এই বিশ্ববিদ্যালয়টি প্ৰতিষ্ঠা করা হয়।  ২০১৯ সালের ৭ই জুন অধ্যাপক ডঃ অমলেন্দু চক্রবৰ্তী বিশ্ববিদ্যালয়টির প্ৰথম উপাচাৰ্য হিসেবে দায়িত্ব গ্ৰহণ করেন। এই বিশ্ববিদ্যালয়টি ভারতীয় উপমহাদেশের একজন বহুবিদ্যাবিশারদ, কবি, গীতিকার এবং সুরকার, রবীন্দ্রনাথ ঠাকুরের নামে নামকরণ করা হয়েছে।  তথ্যসূত্র   বিষয়শ্রেণী:আসামের বিশ্ববিদ্যালয় বিষয়শ্রেণী:ভারতের সরকারি বিশ্ববিদ্যালয় বিষয়শ্রেণী:২০১৯-এ আসামে প্রতিষ্ঠিত বিষয়শ্রেণী:২০১৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১৯-এ প্রতিষ্ঠিত বিশ্ববিদ্যালয় ও কলেজ
লুধিয়ায় পাঞ্জাব কৃষি বিশ্ববিদ্যালয় এশিয়ার বৃহত্তম কৃষি বিশ্ববিদ্যালয়। এটি ভারতের একটি রাজ্য কৃষি বিশ্ববিদ্যালয়। এটি ১৯৬২ সালে প্রতিষ্ঠিত হয়েছিল।  ১৯৬২ সালের ৮ জুলাই এটির আনুষ্ঠানিক উদ্বোধন করেছিলেন ভারতের তৎকালীন ভারতের প্রধানমন্ত্রী পণ্ডিত জওহরলাল নেহেরু। এই বিশ্ববিদ্যালয় ১৯৬০ এর দশকে ভারতে সবুজ বিপ্লব শুরু করে।  তথ্যসূত্র  বিষয়শ্রেণী:১৯৬২-এ ভারতে প্রতিষ্ঠিত বিষয়শ্রেণী:ভারতের পাঞ্জাবের বিশ্ববিদ্যালয় বিষয়শ্রেণী:১৯৬২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬২-এ প্রতিষ্ঠিত বিশ্ববিদ্যালয় ও কলেজ
জামাল জাহালকা (, ; জন্ম ১১ জানুয়ারী ১৯৫৫) একজন আরব-ইসরায়েলি রাজনীতিবিদ। তিনি ২০০৩ এবং ২০১৯ এর মধ্যে বালাদের জন্য নেসেটের সদস্য হিসাবে কাজ করেছিলেন এবং ২০০৭ থেকে ২০১৯ এর মধ্যে দলের নেতা ছিলেন।   জীবনী  জাহালকা কাফর কারায় জন্মগ্রহণ করেন। কিশোর বয়সে, তিনি শহরে পিএলও কার্যক্রমে অংশগ্রহণ করেছিলেন। তিনি নিকটবর্তী হাইফার একটি ইহুদি উচ্চ বিদ্যালয়ে পড়াশোনা করেছেন। দ্বাদশ গ্রেডের মাঝামাঝি সময়ে, তাকে তার PLO কার্যকলাপের জন্য গ্রেপ্তার করা হয়েছিল, কারণ সেই সময়ে PLO একটি নিষিদ্ধ সংগঠন ছিল। পরে তাকে দোষী সাব্যস্ত করে দুই বছরের কারাদণ্ড দেওয়া হয়। কারাগারেই তিনি ম্যাট্রিকুলেশন সম্পন্ন করেন। জেল থেকে মুক্তি পাওয়ার পর, তিনি জেরুজালেমের হিব্রু বিশ্ববিদ্যালয়ে ফার্মেসি অধ্যয়ন করেন। তিনি বিএ, এমএ এবং পিএইচডি অর্জন করেন। তার ডক্টরাল থিসিস ছিল হাশিশের শারীরবৃত্তীয় বৈশিষ্ট্যের উপর। রাজনীতিতে আসার আগে তিনি ফার্মাসিস্ট হিসেবে কাজ করতেন।  জাহালকা আরব ও বামপন্থী দল এবং কমিউনিস্ট মাকি পার্টিতে সক্রিয় ছিলেন। কিছু সময়ের জন্য, তিনি পূর্ব জার্মানিতে অধ্যয়ন করেন এবং ১৯৮৯ সালে ইস্রায়েলে ফিরে আসেন। ১৯৭৭ সালে বিশ্ববিদ্যালয়ে এর প্রতিষ্ঠাতা আজমি বিশারার সাথে দেখা করে তিনি পরে বলদ পার্টিতে যোগ দেন। তিনি ২০০৩ সালে বালাদের তালিকায় নেসেটে নির্বাচিত হন এবং ২০০৬ সালে পুনরায় নির্বাচিত হন। বিশারা দেশ ছেড়ে পালিয়ে যাওয়ার পর জাহালকা ২০০৭ সালে দলের নেতা হন। তিনি পরবর্তীতে ২০০৯, ২০১৩ এবং ২০১৫ সালে পুনরায় নির্বাচিত হন। তিনি এপ্রিল ২০১৯ নির্বাচনের আগে দলের নেতা পদ থেকে পদত্যাগ করেন এবং নেসেট ত্যাগ করেন।  জাহালকা কাফর কারাতে থাকেন এবং তিন সন্তানের সাথে বিবাহিত। তিনি একজন নাস্তিক।   ইসরায়েল দ্বারা ফিলিস্তিনিদের আচরণ সম্পর্কে মতামত  জাহালকা ফিলিস্তিনিদের সম্পর্কে ইসরায়েলের রাজনৈতিক আলোচনাকে বিচ্ছিন্নতা, বর্ণবাদ এবং স্থানান্তরের ধারণার চারপাশে আবর্তিত হিসাবে বর্ণনা করেছেন। তিনি যুক্তি দেন যে পশ্চিম তীর এবং গাজা স্ট্রিপকে "ক্যান্টন"-এ বিভক্ত করে এবং ফিলিস্তিনিদের তাদের মধ্যে যাতায়াতের অনুমতিপত্র বহন করার জন্য ইতিমধ্যেই একটি বর্ণবাদ ব্যবস্থা চালু রয়েছে।   তথ্যসূত্র   বহিঃসংযোগ  বিষয়শ্রেণী:নেসেটের সদস্য ২০১৫-২০১৯ বিষয়শ্রেণী:নেসেটের সদস্য ২০১৩-২০১৫ বিষয়শ্রেণী:নেসেটের সদস্য ২০০৯-২০১৩ বিষয়শ্রেণী:নেসেটের সদস্য ২০০৬-২০০৯ বিষয়শ্রেণী:নেসেটের সদস্য ২০০৩-২০০৬ বিষয়শ্রেণী:যৌথ তালিকার রাজনীতিবিদ বিষয়শ্রেণী:ইসরায়েলি নাস্তিক বিষয়শ্রেণী:নেসেটের আরব সদস্য বিষয়শ্রেণী:জীবিত ব্যক্তি বিষয়শ্রেণী:১৯৫৫-এ জন্ম বিষয়শ্রেণী:বালাদ (রাজনৈতিক দল) এর নেতা বিষয়শ্রেণী:বালাদ (রাজনৈতিক দল) এর রাজনীতিবিদ বিষয়শ্রেণী:ফিলিস্তিনি নাস্তিক
গায়েবী দিঘি মসজিদ বাংলাদেশের সিলেট জেলার জকিগঞ্জ উপজেলার বারঠাকুরী ইউনিয়নে অবস্থিত একটি অতি প্রাচীন মসজিদ। বর্তমানে এটির অস্তিত্ব বিলীন। এটি বাংলাদেশের প্রত্নতত্ত্ব অধিদপ্তরের নথিভূক্ত একটি স্থাপনা। এখানে ৪০০ বছরের পুরাতন পাথরের শিলালিপি পাওয়া গেছে, যা বর্তমানে বাংলাদেশ জাতীয় যাদুঘরে রাখা আছে। পাথরের শিলালিপি থেকে ধারণা করা হয় এটি ১৭শ শতকে নির্মিত হয়েছিল।  তথ্যসূত্র  আরও দেখুন  বাংলাদেশের প্রত্নতাত্ত্বিক স্থানের তালিকা  বাংলাদেশের মসজিদের তালিকা  সিলেট বিভাগের মসজিদের তালিকা  বহিঃসংযোগ  বিষয়শ্রেণী:সিলেট জেলার প্রত্নতাত্ত্বিক স্থাপনা বিষয়শ্রেণী:সিলেট জেলার মসজিদ বিষয়শ্রেণী:বাংলাদেশের স্থাপত্য বিষয়শ্রেণী:১৭শ শতাব্দীর মসজিদ বিষয়শ্রেণী:বাংলাদেশে ঐতিহাসিক স্থান
হাজারীগঞ্জ হামিদিয়া ফাজিল মাদ্রাসা দক্ষিণ ভোলার চরফ্যাশন উপজেলার শশীভূষণ থানার হাজারীগঞ্জ ইউনিয়নে অবস্থিত শিক্ষাপ্রতিষ্ঠান। এটি বাংলাদেশ মাদ্রাসা শিক্ষা বোর্ডের অধিভুক্ত।   ইতিহাস  দ্বীপজেলা ভোলার চরফ্যাশন উপজেলার হাজারীগঞ্জ ইউনিয়ন স্বাধীনতার পূর্বে অনুন্নত ও অবহেলিত ছিল। ফলে এখানকার মানুষের প্রাণের দাবি অনুযায়ী স্থানীয় উদ্যোগ ও সরকারি সহায়তায় শিক্ষাপ্রতিষ্ঠানটি গড়ে তোলা হয়।   স্থাপনা  মাদ্রাসাটিতে ২টি ভবন রয়েছে। যার মধ্যে একটি দ্বিতল প্রশাসনিক ভবন এবং একটি ১০০ মিটার হলরুম রয়েছে। মাদ্রাসার সামনে একটি বিশাল খেলার মাঠ রয়েছে।   বিভাগ  মাদ্রাসাটিতে দাখিল ও আলিম শ্রেণিতে শুধুমাত্র মানবিক বিভাগ রয়েছে।   তথ্যসূত্র   বিষয়শ্রেণী:১৯৬৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৫-এ পূর্ব পাকিস্তানে প্রতিষ্ঠিত বিষয়শ্রেণী:ভোলা জেলার আলিয়া মাদ্রাসা বিষয়শ্রেণী:চরফ্যাশন উপজেলা
ক্যান্টারবেরির পিটারWalsh New Dictionary of Saints p. 482 বা পেটরাসHunt "Petrus (St Petrus)" Oxford Dictionary of National Biography (মৃত্যু খ্রিস্টাব্দ ৬০৭ বা ৬১৪ এর পর) সেণ্ট বেনিডিক্টের সম্প্রদায়ভুক্ত একজন সন্ন্যাসী ছিলেন এবং ইংল্যান্ডে গ্রেগরিয়ান মিশনের অগাস্টিনের সহচর ছিলেন। তিনি সেন্ট অগাস্টিন গির্জার প্রথম প্রধান যাজক হিসেবে নিয়োগ পেয়েছিলেন। অগাস্টিন পিটারকে রোমে [পোপ গ্রেগরি ১ কে মিশনের সংবাদ দেয়ার জন্য দূত হিসেবে প্রেরণ করেন। মনে করা হয়ে থাকে পিটারের মৃত্যু ৬০৭ খ্রিষ্টাব্দের দিকে হয়েছে, কিন্তু কিছু প্রমাণ ইঙ্গিত করে যে ৬১৪ খ্রিষ্টাব্দের দিকে তিনি প্যারিসের একটি চার্চ কাউন্সিল এর সময় সেখানে উপস্থিত ছিলেন, তাই সম্ভবত ঐ সময়ের পরই তার মৃত্যু ঘটে।  তথ্যসূত্র  বিষয়শ্রেণী:ষষ্ঠ শতাব্দীতে জন্ম বিষয়শ্রেণী:ষষ্ঠ শতাব্দীতে মৃত্যু বিষয়শ্রেণী:ষষ্ঠ শতাব্দির খ্রিস্টীয় সাধক বিষয়শ্রেণী:রোমান ক্যাথলিক বিষয়শ্রেণী:৬ষ্ঠ শতাব্দীতে জন্ম বিষয়শ্রেণী:৬০০-এর দশকে মৃত্যু
ঢাকা কমিউনিটি মেডিকেল কলেজ  হলো বাংলাদেশের একটি বেসরকারি মেডিকেল স্কুল। ২০০৮ সালে এটি ঢাকার বড় মগবাজারের ওয়্যারলেস গেটে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ। ২০১৩-১৪ সেশন থেকে কলেজটিতে বিডিএস কোর্সও পড়ানো হয়।  কলেজটি পাঁচ বছর মেয়াদী কোর্স শেষে এমবিবিএস এবং বিডিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল স্বীকৃত। ক্যাম্পাস ঢাকা কমিউনিটি মেডিকেল কলেজের ক্যাম্পাসটি ঢাকা শহরের মাঝে ১৯০/১১, বড় মগবাজার, ওয়্যারলেস রেল গেট -এ অবস্থিত। বর্তমানে, প্রাক ক্লিনিকাল, প্যারা ক্লিনিকাল এবং ক্লিনিকাল একাডেমিক কার্যক্রম ১২ তলা (নির্মাণাধীন) ভবনে চলছে। ক্লিনিকাল পরিষেবা, শিক্ষাদান এবং প্রশিক্ষণ কার্যক্রম সংলগ্ন ৫০০ শয্যাবিশিষ্ট হাসপাতাল কমপ্লেক্সে অনুষ্ঠিত হয়। মেডিকেল কলেজ হাসপাতাল ১৪ তলা ভবন (নির্মাণাধীন)। বর্তমানে হাসপাতাল ভবন ১২ তলা বিশিষ্ট। কলেজটি বাংলাদেশের বিভিন্ন জায়গায় শহুরে এবং পল্লী স্বাস্থ্যসেবা কেন্দ্রগুলিতে প্রবেশাধিকার পেয়েছে।  অবকাঠামো  কলেজটির সাথে সংযুক্ত ৫০০ শয্যার হাসপাতাল রয়েছে।   আরও দেখুন   বাংলাদেশের মেডিকেল কলেজসমূহের তালিকা।  তথ্যসূত্র  বহিঃসংযোগ অফিসিয়াল ওয়েবসাইট  বিষয়শ্রেণী:বাংলাদেশের বেসরকারি মেডিকেল কলেজ বিষয়শ্রেণী:বাংলাদেশের বেসরকারি ডেন্টাল কলেজ বিষয়শ্রেণী:২০০৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০০৮-এ বাংলাদেশে প্রতিষ্ঠিত
বাস্তবায়নযোগ্যতা নিরীক্ষা বা বাস্তবায়নযোগ্যতা যাচাই () বলতে কোনও প্রস্তাবিত প্রকল্প বা ব্যবস্থার ব্যবহারোপযোগিতার মূল্যায়নকে বোঝায়। একটি বাস্তবায়নযোগ্যতা নিরীক্ষার লক্ষ্য নৈর্ব্যক্তিকভাবে ও যুক্তিসঙ্গতভাবে কোনও বিদ্যমান কারবার কিংবা প্রস্তাবিত ঝুঁকিপূর্ণ ব্যবসায়িক উদ্যোগের ভালো ও মন্দ দিক, প্রাকৃতিক পরিবেশে উপস্থিত সুযোগ ও হুমকি, বাস্তবায়নের জন্য আবশ্যকীয় সম্পদ এবং শেষ পর্যন্ত সাফল্য লাভের সম্ভাবনা উদ্ঘাটন করা।Justis, R. T. & Kreigsmann, B. (1979). The feasibility study as a tool for venture analysis. Business Journal of Small Business Management 17 (1) 35-42.Georgakellos, D. A. & Marcis, A. M. (2009). Application of the semantic learning approach in the feasibility studies preparation training process. Information Systems Management 26 (3) 231-240. অতি সরলভাবে বলতে গেলে বাস্তবায়নযোগ্যতা বিচার করার দুইটি মানদণ্ড হল আবশ্যকীয় খরচ এবং অর্জনীয় মূল্য।Young, G. I. M. (1970). Feasibility studies. Appraisal Journal 38 (3) 376-383.  একটি সুপরিকল্পিত বাস্তবায়নযোগ্যতা নিরীক্ষাতে আলোচ্য কারবার বা প্রকল্পের ঐতিহাসিক পটভূমি, পণ্য বা সেবা, হিসাবরক্ষণ বিবৃতিসমূহ, কর্মকাণ্ড ও ব্যবস্থাপনার বিস্তারিত খুঁটিনাটি, বিপণন গবেষণা ও নীতিসমূহ, আর্থিক উপাত্ত, আইনি ও কর-সংক্রান্ত বাধ্যবাধকতা, ইত্যাদির বর্ণনা থাকতে হয়। সাধারণত কারিগরি উন্নয়ন ও প্রকল্প বাস্তবায়নের আগে বাস্তবায়নযোগ্যতা নিরীক্ষা সম্পাদন করা হয়ে থাকে। একটি বাস্তবায়নযোগ্যতা নিরীক্ষা কোনও প্রকল্পের সাফল্যের সম্ভাবনা মূল্যায়ন করে, তাই সম্ভাব্য বিনিয়োগকারী ও ঋণ প্রদানকারী সংস্থাসমূহের কাছে এই নিরীক্ষার বিশ্বাসযোগ্যতা সৃষ্টিতে আপাতদৃষ্ট নৈর্ব্যক্তিকতা বা বস্তুনিষ্ঠতা গুরুত্বপূর্ণ একটি নিয়ামক হিসেবে কাজ করে।Feasibility studies as a tool for successful co-operative business enterprises  এ কারণে বাস্তবায়নযোগ্যতা নিরীক্ষাকে বস্তুনিষ্ঠভাবে ও পক্ষপাতদুষ্টতা এড়িয়ে পরিচালনা করতে হয়, যাতে সরবরাহকৃত তথ্যের উপর ভিত্তি করে সঠিক সিদ্ধান্ত গ্রহণ করা যায়।  তথ্যসূত্র  বিষয়শ্রেণী:মূল্যায়ন পদ্ধতি বিষয়শ্রেণী:প্রকল্প ব্যবস্থাপনা বিষয়শ্রেণী:ব্যবসা প্রক্রিয়া বিষয়শ্রেণী:ব্যবসা প্রক্রিয়া ব্যবস্থাপনা
দেওতলা রেলওয়ে স্টেশন ভারতের পশ্চিমবঙ্গ রাজ্যের মালদা জেলায় অবস্থিত।এটি দেওতলা গ্রাম এবং আশেপাশের এলাকায় পরিষেবা প্রদান করে। দেওতলা স্টেশন ২০০৪ সালে নির্মিত হয়। কয়েকটি ট্রেন, যেমন গৌর এক্সপ্রেস,  মালদা টাউন - বালুরঘাট যাত্রীবাহী ট্রেন দেওতলা রেলওয়ে স্টেশনে থামে।   তথ্যসূত্র   বিষয়শ্রেণী:মালদা জেলার রেলওয়ে স্টেশন বিষয়শ্রেণী:২০০৪-এ চালু রেলওয়ে স্টেশন বিষয়শ্রেণী:কাটিহার রেলওয়ে বিভাগ বিষয়শ্রেণী:পশ্চিমবঙ্গের রেলওয়ে স্টেশন অসম্পূর্ণ
সাঙ্গে লেপচা একজন ভারতীয় রাজনীতিবিদ। তিনি সিকিম ক্রান্তিকারি মোর্চার সদস্য হিসাবে ২০১৯ সালের সিকিম বিধানসভা নির্বাচনে ইয়কসাম-তাশিদিং থেকে সিকিম বিধানসভায় নির্বাচিত হন। তিনি সিকিম বিধানসভার ডেপুটি স্পিকার। My NetaMLA Sangay Lepcha is Pro Tem Speaker of SLASangay Lepcha sworn in as Pro-tem Speaker of Sikkim AssemblyNewly-elected MLAs of Sikkim Assembly take oath   তথ্যসূত্র   বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:সিকিম বিধানসভার সদস্য ২০১৯-২০২৪ বিষয়শ্রেণী:সিকিম ক্রান্তিকারী মোর্চার রাজনীতিবিদ বিষয়শ্রেণী:গ্যালশিং জেলার ব্যক্তি
লে রিপাবলিকাইন নাইজেরিয়ার রাজধানী নিয়ামেতে একটি ফরাসি ভাষার সাপ্তাহিক সংবাদপত্র। সংবাদপত্রটি প্রতি বৃহস্পতিবার প্রকাশিত হয় এবং প্লেস ডু পেটিট মার্চে, নিয়ামে অফিস থেকে চালিত হয়। এটি প্রতিষ্ঠিত হয়েছিল ১৯৯১ সালে। সংবাদপত্রটি মামান আবুর মালিকানাধীন এবং পরিচালিত হচ্ছে, যিনি নাইজারের বৃহত্তম স্বাধীন প্রকাশনা সংস্থারও মালিক। A crusading publisher pushes Niger's limits. Jennifer Margulis, The Christian Science Monitor, April 17, 2007. একটি অনলাইন সংস্করণ ১৯৯৯ সালে চালু হয়েছিল।    তথ্যসূত্র    বহিঃসংযোগ   রিলিফওয়েব:লে রিপাবলিকাইন (2009)।  আফ্রিকান ডেভেলপমেন্ট ইনফো ডেটাবেস: লে রিপাবলিকান নিউজপেপার ।  http://www.republicain-niger.com : অফিসিয়াল সাইট  বিষয়শ্রেণী:আফ্রিকার ফরাসি ভাষার সংবাদপত্র বিষয়শ্রেণী:১৯৯১-এ প্রতিষ্ঠিত প্রকাশনা বিষয়শ্রেণী:নাইজারের সংবাদপত্র বিষয়শ্রেণী:১৯৯১-এ নাইজারে প্রতিষ্ঠিত
রেইনমিটার হল একটি ফ্রি ও ওপেন সোর্স ডেস্কটপ কাস্টমাইজেশন ইউটিলিটি। সফটওয়্যারটি উইন্ডোজের জন্য ডেভেলপ করা হয়েছে। এটি গ্নু জিপিএল ভি২ লাইসেন্সের অধীনে প্রকাশিত হয়েছে। এটি ব্যবহারকারীদের ব্যবহারকারী-উৎপাদিত কাস্টমাইজযোগ্য ডেস্কটপ উইজেট বা "স্কিন" নামক অ্যাপলেট তৈরি এবং প্রদর্শন করতে দেয় যা তথ্য প্রদর্শন করে। স্কিনগুলির সংগ্রহগুলি ব্যবহার করার জন্য প্রস্তুত "স্যুট" নামে পরিচিত প্যাকেজগুলিতে ডাউনলোড এবং ইনস্টল করা যেতে পারে।  রেইনমিটার স্কিনগুলির সাধারণ ফাংশনগুলোর মধ্যে রয়েছে ডেস্কটপ ঘড়ি, আরএসএস রিডার, সিস্টেম মনিটর, আবহাওয়া উইজেট, অ্যাপ্লিকেশন লঞ্চার এবং অডিও প্লেয়ার।   ডেভেলপমেন্ট  রেইনমিটার প্রকল্পটি মূলত ২০০১ সালে রেইনলেন্ডারের ডেভেলপার  কিমো 'রেনি' পেকোলা দ্বারা তৈরি করা  হয়েছিল। প্রকল্পটি প্রাথমিকভাবে সি++ এ লিখিত, তে প্লাগইনগুলি সি++ বা সি শার্পে লেখা যায়।   ব্যবহার  রেইনমিটার স্কিনগুলি একটি পাঠ্য সম্পাদক ব্যবহার করে রেইনমিটার কোডে লেখা হয় এবং আইএনআই কনফিগারেশন ফাইল হিসাবে সংরক্ষিত হয়। সিস্টেম রিসোর্স মান এবং অন্যান্য তথ্য যেমন আবহাওয়া বা সময় একটি স্কিনের মধ্যে "পরিমাপ" মানগুলির মাধ্যমে সংরক্ষিত হয়, যা "মিটার" নামক বিভিন্ন ধরণের কাস্টমাইজযোগ্য ভিজ্যুয়াল উপাদানগুলির মাধ্যমে দেখানো সম্ভব।   অভ্যর্থনা  সিনেট সফটওয়্যারটিকে ৫ তারকার মধ্যে ৪ তারকার রেটিং দিয়েছে। এছাড়া এটির ফ্লেক্সিবিলিটি, বিভিন্ন ধরণের থিম এবং "উৎসাহী সম্প্রদায়" এর প্রশংসা করেছে। তবে উল্লেখ করেছে যে, প্রোগ্রামটি "অতটা স্বজ্ঞাত হতে পারে না।" ক্রস-প্ল্যাটফর্ম সমর্থনের অভাবের সমালোচনা করে সফটপিডিয়া সফটওয়্যারটিকে এর ব্যাপক টিউটোরিয়াল এবং কম সিস্টেম রিসোর্স ব্যবহারের উল্লেখ করে ৫ তারকা রেটিং দিয়েছে।   তথ্যসূত্র    বহিঃসংযোগ    প্রাতিষ্ঠানিক ওয়েবসাইট    নথি  সম্প্রদায়  বিষয়শ্রেণী:উইন্ডোজ-সর্বস্ব বিনামূল্য সফটওয়্যার বিষয়শ্রেণী:২০০১-এর সফটওয়্যার
বাদামি গালওয়ালা ধনেশ (Bycanistes cylindricus) হল ধনেশ প্রজাতির একটা পাখি।  এদেরকে প্রধানত পাওয়া যায় কোত দিভোয়ার, ঘানা, গিনি, লাইবেরিয়া, সিয়েরা লিওন এবং টোগো।এদের প্রধান বাসস্থান হল উপক্রান্তীয় এবং ক্রান্তীয় আর্দ্র নিম্নভূমি চিরহরিৎ বনাঞ্চল এবং ব্যাপকভাবে পতিত প্রাক্তন অরণ্য। এরা বাসস্থান হারানোর দ্বারা বিপন্ন।  তথ্যসূত্র  বিষয়শ্রেণী:বাইক্যানিস্টেস বিষয়শ্রেণী:১৮২৪ এর প্রাণীসমূহ বিষয়শ্রেণী:ক্যামেরুনের পাখি বিষয়শ্রেণী:১৮২৪-এ বর্ণিত পাখি
জাহাঙ্গীর কবির বলতে যাদেরকে বোঝানো হতে পারে;   জাহাঙ্গীর কবির (কর্মকর্তা) - বাংলাদেশী সরকারি চাকরিজীবী ও বাংলাদেশ পানি উন্নয়ন বোর্ডের মহাপরিচালক।  জাহাঙ্গীর কবির (রাজনীতিবিদ) - বাংলাদেশের রাজনীতিবিদ ও ঝালকাঠি-১ আসনের সাবেক সাংসদ।  জাহাঙ্গীর কবির নানক - বাংলাদেশ আওয়ামী লীগের প্রেসিডিয়াম সদস্য ও ঢাকা-১৩ আসনের সাবেক সংসদ সদস্য।  জাহাঙ্গীর কবির (চিকিৎসক) - বাংলাদেশের প্রথিতযশা কার্ডিয়াক সার্জন